അമേഠിയില് തോറ്റ രാഹുല് ഗാന്ധിയും ബെഗുസരായില് തോറ്റ കനയ്യ കുമാറും ചേര്ന്നാല് അജയ്യ ശക്തിയാകും പരിഹാസവുമായി എ ജയശങ്കര് തിരുവനന്തപുരം: കനയ്യ കുമാറിന്റെ കോണ്ഗ്രസ് പ്രവേശനത്തിനെതിരെ പരിഹാസവുമായി രാഷ്ട്രീയ നിരീക്ഷകന് എ ജയശങ്കര്. അമേഠിയില് തോറ്റ രാഹുല് ഗാന്ധിയും ബെഗുസരായില് തോറ്റ കനയ്യ കുമാറും ചേര്ന്നാല് അജയ്യ ശക്തിയാകുമെന്ന് അദ്ദേഹം പരിഹസിച്ചു. ഫേസ്ബുക്കില് പങ്കുവെച്ച കുറിപ്പിലൂടെയായിരുന്നു അദ്ദേഹത്തിന്റെ പ്രതികരണം. ഇന്നത്തെ നിലയ്ക്ക് സാമ്രാജ്യത്വത്തെയും ഫാസിസത്തെയും ചെറുക്കാന് കോണ്ഗ്രസിനേ കഴിയൂ. മാര്ക്സിസത്തില് വിശ്വാസം നഷ്ടപ്പെട്ടിട്ടില്ല, കമ്യൂണിസ്റ്റ് പാര്ട്ടിയോട് പിണക്കവുമില്ല. കനയ്യ കുമാര് ചുവന്ന ഷര്ട്ട് ധരിച്ചാണ് എഐസിസി ആസ്ഥാനത്ത് മെമ്ബര്ഷിപ്പെടുക്കാന് പോയതു പോലുമെന്നും അദ്ദേഹം ഫേസ്ബുക്കില് കുറിച്ചു. ഫേസ്ബുക്ക് കുറിപ്പിന്റെ പൂര്ണ്ണരൂപം: മാര്ക്സിസത്തില് വിശ്വാസം നഷ്ടപ്പെട്ടിട്ടില്ല, കമ്യൂണിസ്റ്റ് പാര്ട്ടിയോട് പിണക്കവുമില്ല. നോക്കൂ, ഞാന് ചുവന്ന ഷര്ട്ട് ധരിച്ചാണ് എഐസിസി ആസ്ഥാനത്ത് മെമ്ബര്ഷിപ്പെടുക്കാന് പോയതു പോലും. ഇന്നത്തെ നിലയ്ക്ക് സാമ്രാജ്യത്വത്തെയും ഫാസിസത്തെയും ചെറുക്കാന് കോണ്ഗ്രസിനേ കഴിയൂ. അമേതിയില് തോറ്റ രാഹുല്ഗാന്ധിയും ബെഗുസരായില് തോറ്റ ഞാനും ചേര്ന്നാല് അജയ്യ ശക്തിയാകും. അതോടെ ബിജെപിയുടെ കട പൂട്ടും.